汪在前

汪在前（），字立伯，號雅堂，直隸徽州府歙縣人（今安徽歙縣），民籍，明朝政治人物。

 生平 
明世宗嘉靖十一年十二月廿二日（1533年）出生，早年為诸生。其父汪炎與同僚不和，被誣陷得罪，下讼牒于嘉兴府知府徐必进。汪在前請罪子代，后被徐必进辱駡。然而汪在前奮筆疾書。應天府鄉試第一百十五名舉人。隆慶二年（1568年）中式戊辰科進士。筮仕即得嘉兴府推官，但兩人仍互相詆毀被誣陷，后轉任南京刑部郎中。《万历野获编》（补遗卷二）載：“汪雅堂名在前，歙人也，嘉靖之末，以诸生侍其父炎，为崇德县丞，其父胡明经，性迂癖，与同僚不协，被其构于上台，因得罪，下讼牒于嘉兴知府徐必进。徐亦素憎其倨，立意罗织之，谳日当受笞，雅堂蒲伏哀泣，愿代受扑，且口称生员。徐益怒，即出题，试以文，以成以献，则又呵骂，谓文理乖谬，称儒必伪，命痛箠，丞胥靡之。汪归应试，即以是年列贤书，明春戊辰举进士，筮仕即得嘉兴府推官，徐已惊怖。汪奉丞夫妇来廨舍，徐礼接殷缛，馈饷无间，汪亦伪与周旋，久之自谓忘故隙，且欢好矣。徐有吏才，但乏素丝之誉，汪潜瞰其簠簋，默籍日月，纤毫不爽，及用事之司狱与衙役，俱备侦详记，上之直指，白简纠之，时新郑高文襄兼领吏部，正加意惩贪，得旨提问追赃，则徐已升福建海道副使行矣，遂从闽中逮至对簿，则所坐皆实，锢浙江按察司狱，久之赃完始发遣，徐，庐州府六安州人也，与汪为桑梓，初处丞固无香火情，比汪报东门之役，人亦尤其已甚，汪以常调，仅转南刑部郎以去，至今上辛巳，以计典罢官。其人性慧多才，未究其用，暮年尚未忘再出也。”隆慶四年（1570年）庚午，擔任鄉試主考官，馮夢禎即出其門下。《隆慶四年浙江鄉試錄》之〈中式舉人九十名〉名單：“第二十九名馮夢禎，秀水縣學附學生，《書》。”萬曆二十四年（1596年）正月十七日，卒。享年六十四歲。馮夢禎〈汪雅堂座師合葬志銘〉記：“余座師新安汪雅堂先生，才識通敏，足寄大用，而扼于時，官終戶部郎，壽僅餘六十。……先生諱在前，字立伯，別號雅堂。汪故歙名族，……先生治《尚書》能精其業，……明年戊辰成進士，釋褐吾郡司理。先是平湖公爲劉尉所搆，守徐頗持之，先生儒衣冠，伏謁求解，徐不爲禮，平湖公遂去官。無何，先生以司理至，守徐郊迎，劉尉扶服請死，先生故不較，……庚午受事棘中，舉士數人，余幸出門下，先生尤器余，在官三年，四被薦剡格，當有異擢，已而中飛語，僅擢南比部郎，……先生與安人同生嘉靖癸巳，先生生十二月廿二日，卒萬曆丙申正月十七日，享年六十有四。”

家族
曾祖父汪榮富；祖父汪景茲，王府引禮舍人；父汪炎，崇德縣丞。母王氏。具庆下。

注釋

參考書目
馮夢禎撰：《快雪堂集》卷之二十二〈祭座師汪雅堂先生洎師母江安人文〉，頁345。

Category:明朝嘉興府推官
Category:南京刑部郎中
Category:歙縣人
Z